**รายงานการประชุม**

**คณะกรรมการจริยธรรมประจำสำนักงานปลัดกระทรวงมหาดไทย**

**ครั้งที่ 3/๒๕๕๙**

**ในวันพฤหัสบดี ที่ 24 มีนาคม ๒๕๕๙ เวลา ๑๐.๐๐น.**

**ณ ห้องประชุม ๓ อาคารศาลาว่าการกระทรวงมหาดไทย**

**ผู้เข้าประชุม**

๑. นายสุดจิต นิมิตกุล ประธานกรรมการ

๒. นายชัชวาลย์ ฉายะบุตร กรรมการ

3. นางสาวดวงพร บุญครบ กรรมการ

๔. นายสุวิทย์ คำดี แทนหัวหน้ากลุ่มงานคุ้มครองจริยธรรม/เลขานุการ

**ผู้ไม่เข้าประชุม**

1. นายปริญญา อุดมทรัพย์ กรรมการ (ติดราชการ)

2. นายประภาศ บุญยินดี กรรมการ (ติดราชการ)

3. นายกฤษฎา บุญราช กรรมการ (ติดราชการ)

4. นายประทีป กีรติเรขา กรรมการ (ติดราชการ)

**ผู้เข้าร่วมประชุม**

๑. นายบพิธฐ์ ภาษิต ผู้อำนวยการศูนย์ปฏิบัติการต่อต้านการทุจริต

๒. นางสุภาวี บุญนฤธี แทนผู้อำนวยการกองการเจ้าหน้าที่ สป.

๓. นายภัทรพล ลักษณ์วิบูลย์กุล แทนผู้อำนวยการกองสารนิเทศ สป.

๔. นางสาวนุสรา ไปรชูยัน แทนผู้อำนวยการ ศปก.มท.

๕. นางสาวชนิดาพร คำศรี พนักงานประจำสำนักงาน

6. นายธงชัย ทรัพย์สมิง นักวิเคราะห์นโยบายและแผนชำนาญการ

7. นางสาวมานิดา จินดามาตย์ นักวิเคราะห์นโยบายและแผนชำนาญการ

8. ร.ท.รัฐพล เพรียวพานิช นักประชาสัมพันธ์ชำนาญการ

9. นางสาวนนทญา หงษ์รัตน์ นักวิเคราะห์นโยบายและแผนชำนาญการ

1๐. นางสาวทัศนีย์ เอี่ยมเอม เจ้าหน้าที่ธุรการชำนาญงาน

1๑. นางสุกัญญา คำทอง เจ้าหน้าที่ธุรการชำนาญงาน

12. นายพงษ์พันธุ์ ฤทธิ์มนตรี พนักงานพิมพ์

๑3. นางสาวจันจิรา เกตุมณี เจ้าหน้าที่วิเคราะห์นโยบายและแผน

๑4. นางสาวกมลชนก ประจวบลาภไพศาล เจ้าหน้าที่วิเคราะห์นโยบายและแผน

**เริ่มประชุม** เวลา ๑๓.๓๐ น.

เมื่อที่ประชุมพร้อม นายสุดจิต นิมิตกุล ประธานคณะกรรมการจริยธรรมประจำสำนักงานปลัดกระทรวงมหาดไทยเป็นประธานการประชุมและได้ดำเนินการประชุมตามระเบียบวาระ ดังนี้

/ระเบียบวาระที่ 1…

- ๒ -

**ระเบียบวาระที่ ๑ เรื่องประธานแจ้งให้ที่ประชุมทราบ**

**ประธาน** ไม่มี

**ระเบียบวาระที่ ๒ เรื่อง รับรองรายงานการประชุมครั้งที่ ๒/๒๕๕9 เมื่อวันศุกร์ที่ ๒๖ กุมภาพันธ์ 2559**

**เลขานุการ** ฝ่ายเลขานุการได้จัดทำรายงานการประชุมฯ ครั้งที่ 2/๒๕๕9 เมื่อวันศุกร์ที่ ๒6 กุมภาพันธ์ 2559 มีทั้งหมด ๘ หน้า โดยสรุปดังนี้

1. หน้าที่ 1 เป็นรายชื่อคณะกรรมการจริยธรรมฯ ที่เข้าประชุม และรายชื่อผู้แทนหน่วยงานเกี่ยวข้องที่เข้าร่วมประชุม
2. หน้าที่ ๒ – ๓ เป็นเรื่องรับรองรายงานการประชุม ครั้งที่ ๑/255๙ เมื่อวันศุกร์ที่ ๒๒ มกราคม 255๙ ซึ่งที่ประชุมฯ มีมติรับรองรายงานการประชุมฯ
3. หน้าที่ 3 – ๕ เรื่องผลการดำเนินการตามมติที่ประชุมคณะกรรมการฯ ครั้งที่ ๑/๒๕๕๙ จำนวน ๒ เรื่อง คือ

๑) การจัดส่งยุทธศาสตร์การส่งเสริมคุณธรรม จริยธรรม สำนักงานปลัดกระทรวง-มหาดไทย (พ.ศ. ๒๕๕๙ – ๒๕๖๓) และแผนปฏิบัติการตามยุทธศาสตร์การส่งเสริมคุณธรรมจริยธรรม สำนักงานปลัดกระทรวงมหาดไทย ปีงบประมาณ พ.ศ. ๒๕๕๙ ให้กับสำนักงาน ก.พ. และสำนักงาน ก.พ.ร. (ศปท.)

๒) สรุปผลการดำเนินงานของคณะกรรมการจริยธรรมประจำสำนักงานปลัดกระทรวงมหาดไทย ประจำปีงบประมาณ พ.ศ. ๒๕๕๘ (ศปท.)

1. หน้าที่ ๕ – ๗ เรื่องเพื่อพิจารณา จำนวน 2 เรื่อง ได้แก่
2. กรณีศึกษาเพื่อส่งเสริมสนับสนุนการดำเนินการด้านจริยธรรม คุณธรรม (ศปท.)
3. กรณีศึกษาจากหน่วยงานในสังกัดสำนักงานปลัดกระทรวงมหาดไทย
4. หน้า ๗ – ๘ เรื่องอื่น ๆ จำนวน ๓ เรื่อง ได้แก่

1) สรุปผลการดำเนินงานของคณะกรรมการจริยธรรมจังหวัด

2) กรณีหนังสือเวียนเกี่ยวกับผลการดำเนินงานของผู้ว่าราชการจังหวัด

3) การประชุมคณะกรรมการจริยธรรมประจำสำนักงานปลัดกระทรวงมหาดไทย ครั้งที่ ๓/๒๕๕๙

จึงเรียนมาเพื่อโปรดรับรองรายงานการประชุมคณะกรรมการจริยธรรมประจำสำนักงานปลัดกระทรวงมหาดไทย ครั้งที่ ๒/๒๕๕9 เมื่อวันศุกร์ที่ ๒๖ กุมภาพันธ์ 2559

**มติที่ประชุม** รับรองรายงานการประชุมคณะกรรมการจริยธรรมประจำสำนักงานปลัดกระทรวงมหาดไทยครั้งที่ 2/๒๕๕9 เมื่อวันศุกร์ที่ ๒6 กุมภาพันธ์ 2559

**ระเบียบวาระที่ ๓ เรื่อง เพื่อทราบ**

**3.1 แนะนำตัวข้าราชการย้ายมาปฏิบัติหน้าที่ที่ศูนย์ปฏิบัติการต่อต้านการทุจริต รวม 2 คน**

**เลขานุการ** ด้วยสำนักงานปลัดกระทรวงมหาดไทย ได้มีคำสั่งแต่งตั้ง (ย้าย) ข้าราชการตำแหน่งประเภทวิชาการ และตำแหน่งประเภททั่วไป ตามคำสั่งสำนักงานปลัดกระทรวงมหาดไทย ที่ ๑๖๑/๒๕๕๙ ลงวันที่

/1 มีนาคม…

- 3 -

๑ มีนาคม ๒๕๕๙ จำนวน ๑๖๘ ราย โดยให้เดินทางไปปฏิบัติหน้าที่ตามคำสั่งในวันที่ ๗ มีนาคม ๒๕๕๙ ซึ่งตามคำสั่งดังกล่าว มีข้าราชการย้ายมาดำรงตำแหน่งในสังกัดศูนย์ปฏิบัติการต่อต้านการทุจริต จำนวน ๒ ราย ดังนี้

๑. นายธงชัย ทรัพย์สมิง ตำแหน่ง นักวิเคราะห์นโยบายและแผนชำนาญการ กลุ่มงานอำนวยการ สำนักงานจังหวัดสุพรรณบุรี ย้ายมาดำรงตำแหน่ง นักวิเคราะห์นโยบายและแผนชำนาญการ ศูนย์ปฏิบัติการต่อต้านการทุจริต สำนักงานปลัดกระทรวงมหาดไทย

๒. ร.ท. รัฐพล เพรียวพานิช ตำแหน่ง นักประชาสัมพันธ์ชำนาญการ กลุ่มงานข้อมูลการประชาสัมพันธ์ กองสารนิเทศ สำนักงานปลัดกระทรวงมหาดไทย ย้ายมาดำรงตำแหน่ง นักวิเคราะห์นโยบาย- และแผนชำนาญการ ศูนย์ปฏิบัติการต่อต้านการทุจริต สำนักงานปลัดกระทรวงมหาดไทย

จึงเรียนมาเพื่อโปรดทราบ

**มติที่ประชุม** รับทราบ

**3.2** **ผลคะแนนการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) ประจำปีงบประมาณ พ.ศ. 2558 ของ สป. มท., ทุกกรมในสังกัด มท. และทุกจังหวัด (ศปท.)**

**เลขานุการ** ศปท. ได้ประสานสำนักงาน ป.ป.ท. ถึงผลคะแนนการประเมินคุณธรรมและ  
ความโปร่งใสในการดำเนินงานของหน่วยงานภาครัฐ ประจำปีงบประมาณ พ.ศ. 2558 ในเบื้องต้นของ สป.มท., ทุกกรมในสังกัด มท. และทุกจังหวัด สำหรับเกณฑ์คะแนนในการประเมินคุณธรรมและความโปร่งใสในการดำเนินงานของส่วนราชการฯ กำหนดให้ในปี พ.ศ. 2560 ทุกหน่วยงานต้องผ่านค่าคะแนนรวม ร้อยละ ๘๐ ขึ้นไป

โดยหน่วยงานระดับกรมของกระทรวงมหาดไทย มีทั้งหมด 7 หน่วยงาน ซึ่งหน่วยงานที่มีผลคะแนนผ่านตามเกณฑ์การประเมินฯ ประจำปีงบประมาณ 2558 ได้แก่ กรมป้องกันและบรรเทาสารธารณภัย 81.72 และกรมการพัฒนาชุมชน 81.49

ในส่วนของหน่วยงานระดับจังหวัดที่ผ่านเกณฑ์การประเมินคุณธรรมและความโปร่งใสฯประจำปีงบประมาณ 255๘ มีทั้งหมด 6 จังหวัด ได้แก่ จังหวัดสมุทรสาคร 81.79 จังหวัดปทุมธานี 81.3๐ จังหวัดชุมพร 81.16 จังหวัดพัทลุง 8๐.93 จังหวัดสุรินทร์ 8๐.18 และจังหวัดยโสธร 8๐.12

ในการนี้ ศปท.มท. ได้จัดส่งผลคะแนนดังกล่าวให้แก่หน่วยงานระดับกรมและสำนักงานจังหวัดทุกจังหวัดเป็นที่เรียบร้อยแล้ว สำหรับหน่วยงานที่มีผลคะแนนต่ำกว่าเกณฑ์นั้น ศปท.มท. จะรับหน้าที่เป็น ผู้ประสานงานและให้คำปรึกษากับทุก ๆ หน่วยงาน เพื่อแก้ไขข้อบกพร่องต่าง ๆ ที่เกิดขึ้นในปีงบประมาณ ๒๕๕๘ และเตรียมความพร้อมในการประเมินฯ ในปีงบประมาณ พ.ศ. 2559 ต่อไป

จึงเรียนมาเพื่อโปรดทราบ

**นายชัชวาลย์ฯ** สำนักงานปลัดกระทรวงมหาดไทย แม้ผลคะแนนในปีงบประมาณ 2558 จะต่ำกว่าเกณฑ์ที่กำหนดไว้ แต่ก็มีการพัฒนาที่ดีขึ้นจากเดิมเมื่อเปรียบเทียบกับผลคะแนนการประเมินฯ ของปีงบประมาณ 2557 ซึ่งถือว่าในส่วนนี้สำนักงานปลัดกระทรวงมหาดไทยทำได้ค่อนข้างดีแล้ว

/นายสุวิทย์…

- 4 -

**นายสุวิทย์ฯ** ให้ข้อสังเกตกรณีที่ค่าคะแนนของหลายจังหวัดไม่ผ่านเกณฑ์ สืบเนื่องจากภาระงานของสำนักงานจังหวัดที่ต้องรับผิดชอบมีค่อนข้างมาก และอาจจะไม่เข้าใจแนวทางในการจัดทำข้อมูลดังกล่าว เป็นต้น ซึ่งหากเปรียบเทียบกับหน่วยงานระดับกรมหรือหน่วยงานระดับจังหวัดที่มีผลคะแนนผ่านเกณฑ์การประเมินฯ นั้น แต่เมื่อสังเกตดูค่าคะแนนในส่วนของคุณธรรมในการทำงานในหน่วยงานกลับอยู่ในเกณฑ์ที่ต่ำ จึงเห็นว่าในประเด็นนี้เองอาจจะส่งผลเสียต่อองค์กรได้

**นางสาวดวงพรฯ** ให้ข้อสังเกตว่าทั้งรัฐบาล และ ป.ป.ช. ล้วนให้ความสำคัญในเรื่องของคุณธรรม จริยธรรม และเรื่องการต่อต้านการทุจริตคอร์รัปชั่นเป็นอย่างมาก โดยเฉพาะในส่วนของกระทรวงมหาดไทยในการผลักดันและแก้ไขปัญหาดังกล่าว จึงต้องหาสาเหตุและวิธีแก้ไขว่าเพราะเหตุใดผลคะแนนการประเมินฯ ส่วนใหญ่ของหน่วยงานในสังกัดกระทรวงมหาดไทยจึงยังอยู่ในเกณฑ์ที่ค่อนข้างต่ำ

**มติที่ประชุม** รับทราบ และมอบหมายให้ ศปท.มท. เป็นหน่วยประสานงานและให้คำปรึกษาในการจัดทำข้อมูลในส่วนของหน่วยงานในสังกัดกระทรวงมหาดไทย

**3.3** **รายงานผลการสร้างมาตรฐานความโปร่งใสของส่วนราชการปี พ.ศ. 2559**

**เลขานุการ** สำนักงาน ก.พ. ได้แจ้งให้สำนักงานปลัดกระทรวงมหาดไทยรายงานผลการสร้างมาตรฐานความโปร่งใสของส่วนราชการ โดยผ่านการพิจารณาจากคณะกรรมการประเมินผลการจัดทำมาตรฐานความโปร่งใสของสำนักงานปลัดกระทรวงมหาดไทย ส่งให้สำนักงาน ก.พ. ภายในวันศุกร์ที่ ๓๐ มิถุนายน ๒๕๕๙ และเพื่อให้การดำเนินงานประเมินมาตรฐานความโปร่งใสของสำนักงานปลัดกระทรวงมหาดไทย ปี พ.ศ. ๒๕๕๙ เป็นไปด้วยความเรียบร้อย มีประสิทธิภาพ สำนักงานปลัดกระทรวงมหาดไทยได้มีคำสั่งแต่งตั้งคณะทำงานฯ และคณะกรรมการประเมินผลการจัดทำมาตรฐานความโปร่งใสขึ้นใหม่ ตามคำสั่งสำนักงานปลัดกระทรวงมหาดไทย ที่ 273/๒๕๕๙ ลงวันที่ ๓1 มีนาคม ๒๕๕๙ สำหรับการรายงานผลการสร้างมาตรฐานความโปร่งใสของส่วนราชการ ปี พ.ศ. ๒๕๕๙ ประกอบด้วย ๔ มิติ (๑๓ ตัวชี้วัด) ดังนี้

**มิติที่ ๑** ด้านนโยบาย/ผู้บริหาร และความพยายาม/ริเริ่ม ของหน่วยงานในการสร้างความโปร่งใส

๑.๑ มีนโยบายที่ชัดเจนเกี่ยวกับความโปร่งใส

๑.๒ บทบาทของผู้บริหารในการส่งเสริมเรื่องความโปร่งใสในองค์กร

๑.๓ ความพยายาม/ริเริ่มของหน่วยงานในการสร้างความโปร่งใส

**มิติที่ ๒** ด้านความเปิดเผย การมีระบบตรวจสอบภายในองค์กร และการมีส่วนร่วม

๒.๑ การเปิดเผยข้อมูลข่าวสาร

๒.๒ การมีมาตรฐานการให้บริการประชาชนและประกาศให้ทราบ

๒.๓ การมีระบบตรวจสอบภายในที่ดำเนินการตรวจสอบมากกว่าเรื่องเงิน/บัญชี

๒.๔ การเผยแพร่ผลการปฏิบัติงานและผลการประเมินตนเองต่อสาธารณะ

๒.๕ การเปิดโอกาสให้ประชาชนเข้ามามีส่วนร่วมในการปฏิบัติราชการ

**มิติที่ ๓** ด้านการใช้ดุลยพินิจ

๓.๑ การลดการใช้ดุลยพินิจของเจ้าหน้าที่ผู้ปฏิบัติงาน

๓.๒ การใช้ดุลยพินิจในการบริหารงานบุคคล

/3.2.1 การใช้…

- 5 -

๓.๒.๑ การใช้ดุลยพินิจในการบริหารงานบุคคล (การสรรหาและคัดเลือกบุคลากร)

๓.๒.๒ การใช้ดุลยพินิจในการบริหารงานบุคคล (การบรรจุและแต่งตั้งบุคลากร)

๓.๒.๓ การใช้ดุลยพินิจในการบริหารงานบุคคล (การพัฒนาบุคลากร)

๓.๓ การมีระบบบริหารความเสี่ยงด้านความโปร่งใส

**มิติที่ ๔** ด้านการมีระบบ/กลไกจัดการรับเรื่องร้องเรียน

๔.๑ การมีหน่วยงาน/ผู้รับผิดชอบโดยตรงในการดำเนินการต่อเรื่องร้องเรียน

๔.๒ การมีระเบียบปฏิบัติในการดำเนินการต่อเรื่องร้องเรียน

**มติที่ประชุม** รับทราบ

**ระเบียบวาระที่ ๔ เรื่อง ผลการดำเนินการตามมติที่ประชุมคณะกรรมการฯ ครั้งที่ 2/๒๕๕9**

**๔.๑ การปรับปรุงยุทธศาสตร์การส่งเสริมคุณธรรม จริยธรรม สำนักงานปลัดกระทรวง-มหาดไทย (พ.ศ. ๒๕๕๙ - ๒๕๖๓).และแผนปฏิบัติการตามยุทธศาสตร์การส่งเสริมคุณธรรมจริยธรรม สำนักงานปลัดกระทรวงมหาดไทย ปีงบประมาณ พ.ศ. 2559 (ศปท.)**

**เลขานุการ** 1.ฝ่ายเลขานุการได้ดำเนินการตามที่ท่านปริญญา อุดมทรัพย์ กรรมการผู้ทรงคุณวุฒิให้คำแนะนำโดยได้ตรวจสอบแผนงาน/โครงการ/กิจกรรม และงบประมาณแล้วจึงปรับเปลี่ยนโครงการประชาสัมพันธ์การป้องกันและปราบปรามการทุจริตและประพฤติมิชอบในภาครัฐของ สน.สป. งบประมาณ ๘๔๐,๐๐๐ บาท จากเดิมยุทธศาสตร์ที่ ๒ พัฒนาและปรับปรุงระบบบริหารจัดการภาครัฐ ที่เอื้อต่อการหล่อหลอมให้ข้าราชการมีคุณธรรม จริยธรรม ไปอยู่ในยุทธศาสตร์ที่ ๔ ส่งเสริมการมีส่วนร่วมของประชาชนในการตรวจสอบคุณธรรม จริยธรรมของข้าราชการและองค์กร เพื่อให้สอดคล้องและตรงตามวัตถุประสงค์ของโครงการที่กำหนดไว้

2. สรุปผลการดำเนินการแผนปฏิบัติการตามยุทธศาสตร์การส่งเสริมคุณธรรม จริยธรรม สำนักงานปลัดกระทรวงมหาดไทย ปีงบประมาณ พ.ศ. ๒๕๕๙ จะประกอบด้วย ๔ ยุทธศาสตร์ ๔ มาตรการ ๕ แนวทาง จำนวน ๒๕ โครงการ/กิจกรรม งบประมาณ ๖,๓๐๐,๐๗๕ บาท ได้แก่

**ยุทธศาสตร์ที่ 1** ส่งเสริมและพัฒนาคุณธรรม จริยธรรมในองค์กรเพื่อให้เกิดการเรียนรู้และปฏิบัติตาม จำนวน 1 มาตรการ 2 แนวทาง 17 โครงการ/กิจกรรม ได้แก่

**มาตรการ :** ส่งเสริมและพัฒนาคุณธรรม จริยธรรม แก่ข้าราชการและเจ้าหน้าที่อย่างต่อเนื่องและจริงจัง

**แนวทาง :** ๑.๑ บุคลากรในองค์กรยึดมั่นในคุณธรรม จริยธรรมยืนหยัดในสิ่งที่ถูกต้อง ดำเนินการ 7 โครงการ/กิจกรรม งบประมาณรวม 1,667,600 บาท

๑.๒ บุคลากรในองค์กรน้อมนำหลักปรัชญาเศรษฐกิจพอเพียงของพระบาทสมเด็จพระเจ้าอยู่หัว มาใช้ในการดำรงชีวิต ดำเนินการ 10 โครงการ/กิจกรรม งบประมาณรวม 15,375 บาท

งบประมาณรวมทั้งสิ้น 1,682,975 บาท

/ยุทธศาสตร์ ที่ 2…

- 6 -

**ยุทธศาสตร์ที่ 2** พัฒนาและปรับปรุงระบบบริหารจัดการภาครัฐที่เอื้อต่อการหล่อหลอมให้ข้าราชการมีคุณธรรม จริยธรรม จำนวน 1 มาตรการ 1 แนวทาง ได้แก่

**มาตรการ :** พัฒนาและปรับปรุงการบริหารจัดการให้เอื้อต่อการส่งเสริมคุณธรรม จริยธรรม

**แนวทาง :** ระบบบริหารจัดการขององค์กร สามารถเสริมสร้างให้บุคลากรพัฒนาตนเองในด้านคุณธรรม จริยธรรมอย่างต่อเนื่อง

ดำเนินการจำนวน 3 โครงการ/กิจกรรม งบประมาณรวม 3,750,000 บาท

**ยุทธศาสตร์ที่ 3** พัฒนาและปรับปรุงระบบบริหารงานบุคคลให้เอื้อต่อการหล่อหลอมให้ข้าราชการมีคุณธรรม จริยธรรม จำนวน 1 มาตรการ 1 แนวทาง ได้แก่

**มาตรการ :** พัฒนาและปรับปรุงการบริหารงานบุคคลให้เอื้อต่อการส่งเสริมคุณธรรม จริยธรรม

**แนวทาง :**  ระบบบริหารงานบุคคลมีส่วนส่งเสริมให้บุคลากรในหน่วยงานมีคุณธรรมจริยธรรมเพิ่มขึ้น

ดำเนินการจำนวน 1 โครงการ/กิจกรรม งบประมาณรวม 27,100 บาท

**ยุทธศาสตร์ที่ 4** ส่งเสริมการมีส่วนร่วมของประชาชนในการตรวจสอบคุณธรรม จริยธรรม ของข้าราชการ และองค์กร จำนวน 1 มาตรการ 1 แนวทาง ได้แก่

**มาตรการ :** ส่งเสริมให้ประชาชน บุคคลภายนอกมีช่องทาง กลไก และการมีส่วนร่วมในการสอดส่องดูแลให้ข้อคิดเห็นด้านคุณธรรม จริยธรรม ของข้าราชการและองค์กร

**แนวทาง :** ประชาชน บุคลากรภายนอก มีส่วนร่วมในการตรวจสอบคุณธรรม จริยธรรมของข้าราชการในองค์กร

ดำเนินการจำนวน 3 โครงการ/กิจกรรม งบประมาณรวม 840,000 บาท

**มติที่ประชุม** รับทราบ

**4.2 การจัดส่งสรุปผลการดำเนินงานของคณะกรรมการจริยธรรมประจำสำนักงานปลัด- กระทรวงมหาดไทย ประจำปีงบประมาณ พ.ศ. 2558 (ศปท.)**

**เลขานุการ** ศปท. ได้จัดส่งสรุปผลการดำเนินงานของคณะกรรมการจริยธรรมประจำ สป.มท. ประจำปีงบประมาณ พ.ศ. ๒๕๕๘ ให้แก่ผู้บริหาร มท. และหน่วยงานต่าง ๆ ดังนี้

1. ผู้บริหารระดับสูงของกระทรวงมหาดไทย (ฝ่ายการเมือง) ท่านละ ๒ เล่ม

๒) ผู้บริหารระดับสูงของกระทรวงมหาดไทย (ฝ่ายราชการประจำ) ท่านละ ๒ เล่ม

๓) กรมในสังกัดกระทรวงมหาดไทย หน่วยงานละ ๑๐ เล่ม

๔) ทุกจังหวัด ๆ ละ ๑๐ เล่ม

๕) สำนักงาน ก.พ. จำนวน ๕ เล่ม

๖) สำนักงาน ก.พ.ร. จำนวน ๒ เล่ม

๗) สำหรับสำนัก/กอง ศปท.จัดส่งให้สำนัก/กองละ ๒ เล่ม และจัดส่งให้ทุกส่วน ในแต่ละสำนัก ส่วนละ ๑ เล่ม

/มติที่ประชุม…

- 7 -

**มติที่ประชุม** รับทราบ

**4.3 รายงานข้อมูลจัดตั้งคณะกรรมการจริยธรรมประจำจังหวัด และการประชุมคณะกรรมการจริยธรรมประจำจังหวัด (ศปท.)**

**เลขานุการ** ฝ่ายเลขานุการได้ตรวจสอบการจัดตั้งคณะกรรมการจริยธรรมประจำจังหวัด และผลการประชุมคณะกรรมการจริยธรรมจังหวัด ตามที่ท่านประธานมอบหมาย โดยมีหนังสือกระทรวงมหาดไทย ด่วนที่สุด ที่ มท 0226/ว943 ลงวันที่ 11 กุมภาพันธ์ 2558 เรื่อง รายงานผลการดำเนินการจัดตั้งศูนย์ปฏิบัติการต่อต้านการทุจริต และการแต่งตั้งคณะกรรมการร่วมเพื่อป้องกันและปราบปรามการทุจริต มอบหมายให้ทุกจังหวัดตรวจสอบวาระ การดำรงตำแหน่งของคณะกรรมการจริยธรรมประจำจังหวัดว่าหมดวาระแล้วหรือไม่ แล้วให้ดำเนินการต่อไป ดังนี้

๑. กรณี คณะกรรมการจริยธรรมประจำจังหวัดหมดวาระ ให้ถือปฏิบัติตามประมวลจริยธรรมข้าราชการพลเรือน ข้อ 14 และตามหนังสือสำนักงาน ก.พ. ด่วนที่สุด นร 1๐13.7/ว6 ลงวันที่ 29 พฤษภาคม 2555 เรื่องการแต่งตั้งคณะกรรมการจริยธรรมประจำส่วนราชการอย่างเคร่งครัด แล้วรายงานผลการประกาศแต่งตั้งคณะกรรมการจริยธรรมประจำจังหวัดให้กระทรวงมหาดไทยทราบ ภายใน 3๐ วัน นับแต่วันที่ได้รับแจ้งประกาศฯ จากสำนักงาน ก.พ.

๒. ให้มีการประชุมคณะกรรมการจริยธรรมประจำจังหวัด เพื่อติดตามผลการดำเนินงานด้านส่งเสริมคุณธรรม จริยธรรมของจังหวัด เป็นประจำไม่น้อยกว่าปีละ ๖ ครั้ง แล้วรายงานผล การประชุมฯ ให้กระทรวงมหาดไทยทราบทุกครั้ง

จากการติดตามผลการดำเนินงานการจัดตั้งคณะกรรมการจริยธรรมประจำจังหวัด และการประชุมคณะกรรมการจริยธรรมประจำจังหวัด มีดังนี้

1. ในส่วนของการแต่งตั้งคณะกรรมการจริยธรรมประจำจังหวัด ซึ่งจังหวัดที่กำหนดครบวาระชุดที่ ๒ และได้มีการรายงานมาให้กระทรวงมหาดไทยทราบแล้วนั้น รวมทั้งหมด ๗๕ จังหวัด ยกเว้น จังหวัดนครราชสีมา ที่ไม่มีการรายงานความคืบหน้ามาให้ทราบ

2. ส่วนในการแต่งตั้งชุดที่ 3 จังหวัดที่ดำเนินการเรียบร้อยแล้ว มีทั้งหมด 23 จังหวัด ได้แก่จังหวัดกระบี่ จังหวัดจันทบุรี จังหวัดชลบุรี จังหวัดชัยนาท จังหวัดตรัง จังหวัดนครนายก จังหวัดนครปฐม จังหวัดนครศรีธรรมราช จังหวัดบุรีรัมย์ จังหวัดพระนครศรีอยุธยา จังหวัดพิษณุโลก จังหวัดเพชรบุรี จังหวัดมหาสารคาม จังหวัดมุกดาหาร จังหวัดยโสธร จังหวัดระนอง จังหวัดลำพูน จังหวัดสงขลา จังหวัดสมุทรสงคราม จังหวัดอ่างทอง จังหวัดอำนาจเจริญ จังหวัดอุทัยธานี และเหลืออีก ๕๓ จังหวัด อยู่ระหว่างดำเนินการสรรหา คณะกรรมการฯ ซึ่ง ศปท.มท. จะรายงานผลความคืบหน้าดังกล่าวให้ที่ประชุมฯ รับทราบในโอกาสต่อไป

3. ในส่วนของการรายงานการจัดประชุมคณะกรรมการจริยธรรมประจำจังหวัด ที่กำหนดให้ทุกจังหวัดจัดประชุมฯ ไม่น้อยกว่าปีละ 6 ครั้ง แล้วรายงานผลการประชุมฯ ให้กระทรวงมหาดไทยทราบทุกครั้งนั้น สรุปผลการดำเนินการได้ ดังนี้

/3.1 การจัด…

- 8 -

3.๑ การจัดประชุมคณะกรรมการจริยธรรมประจำจังหวัด ปีงบประมาณ 2558 ซึ่งจังหวัดที่มีการประชุมฯ มากที่สุด จำนวน ๘ ครั้ง มี ๑ จังหวัด ได้แก่ จังหวัดยะลา, ประชุมฯ 4 ครั้ง มี ๑ จังหวัด ได้แก่จังหวัดนครนายก, ประชุมฯ 3 ครั้ง มี 2 จังหวัด ได้แก่ จังหวัดนครศรีธรรมราช จังหวัดมุกดาหาร, ประชุมฯ 1 ครั้ง มี 11 จังหวัด ได้แก่ จังหวัดชลบุรี จังหวัดตาก จังหวัดนครปฐม จังหวัดนครสวรรค์ จังหวัดพัทลุง จังหวัดพิษณุโลก จังหวัดเพชรบุรี จังหวัดภูเก็ต จังหวัดระนอง จังหวัดราชบุรี จังหวัดหนองบัวลำภู และจังหวัดที่ยังไม่มีการประชุมฯ มีทั้งหมด ๕๙ จังหวัด

3.2 การจัดประชุมคณะกรรมการจริยธรรมประจำจังหวัด ปีงบประมาณ 255๙ จังหวัดที่ประชุมฯ ๓ ครั้ง มี ๑ จังหวัด ได้แก่ จังหวัดนครศรีธรรมราช, ประชุมฯ 2 ครั้ง มี ๑ จังหวัด ได้แก่ จังหวัดตรัง, ประชุมฯ ๑ ครั้ง มี ๓ จังหวัด ได้แก่ จังหวัดชลบุรี จังหวัดยโสธร จังหวัดอุทัยธานี และจังหวัดที่ยังไม่มีการประชุมฯ มีทั้งหมด ๗๑ จังหวัด

**มติที่ประชุม** รับทราบ และมอบหมายให้ ศปท.มท. ติดตามและจัดทำรายงานผลการดำเนินการดังกล่าว นำเรียนปลัดกระทรวงมหาดไทยเพื่อโปรดพิจารณา พร้อมทั้งจัดทำหนังสือแจ้งเวียนทุกจังหวัดเพื่อเน้นย้ำให้เร่งดำเนินการโดยเร็วที่สุด

**4.๔ กรณีศึกษาที่สำคัญเกี่ยวกับการปฏิบัติหน้าที่ตามประมวลจริยธรรมข้าราชการพลเรือนของผู้บริหารกระทรวงมหาดไทย/ผู้ว่าราชการจังหวัด (มกราคม – มีนาคม 2559)**

**เลขานุการ** ด้วย ท่านปริญญา อุดมทรัพย์ กรรมการจริยธรรมประจำสำนักงานปลัดกระทรวง-มหาดไทย ได้เสนอกรณีตัวอย่างการปฏิบัติตามประมวลจริยธรรมของเจ้าหน้าที่สำนักงานปลัดกระทรวงมหาดไทย โดยสรุปได้ ๙ กรณี ในระหว่างเดือน มกราคม – มีนาคม ๒๕๕๙ เป็นเวลา ๓ เดือน โดยฝ่ายเลขานุการ ได้นำข้อมูลดังกล่าวมาจัดทำเป็นตารางสรุปโดยมีการอธิบายในแต่ละประเด็นอย่างชัดเจนว่าตรงตามประมวลจริยธรรมในข้อใด เมื่อที่ประชุมฯ เห็นชอบ ฝ่ายเลขานุการจะได้นำเรียนปลัดกระทรวงมหาดไทยเพื่อโปรดพิจารณาต่อไป

จึงนำเสนอที่ประชุมเพื่อโปรดพิจารณา

**มติที่ประชุม** เห็นชอบ และ มอบหมายให้ศปท.มท. จัดทำหนังสือนำเรียนปลัดกระทรวงมหาดไทยเพื่อโปรดพิจารณา และแจ้งเวียนให้หน่วยงานระดับกรม/ทุกจังหวัด ได้รับทราบเพื่อใช้เป็นแนวทางในการปฏิบัติต่อไป

**ระเบียบวาระที่ ๕** **เรื่อง เพื่อพิจารณา**

**5.1 กรณีศึกษาของกรรมการจริยธรรมฯ (ท่านปริญญา อุดมทรัพย์)**

**เลขานุการ** เรื่อง “งานยากที่ท้าทาย” ของมุมข้าราชการ ซี 12 จากหนังสือพิมพ์ไทยรัฐ ฉบับวันที่ ๑ มีนาคม ๒๕๕๙ เสนอบทความ ดังนี้

“การดำเนินงานของคณะกรรมการจริยธรรมระดับจังหวัด กรม และกระทรวง มีผลงานมากบ้างน้อยบ้าง ยังมีปัญหาและอุปสรรคในการขับเคลื่อนจริยธรรมของคณะกรรมการจริยธรรมประจำ ddddddd /ส่วนราชการ…

- 9 -

ส่วนราชการที่จัดตั้งขึ้นตามประมวลจริยธรรมของข้าราชการพลเรือน ทั้งนี้ สำนักงาน ก.พ. โดยศูนย์ส่งเสริม จริยธรรม และ อ.ก.พ. วิสามัญเกี่ยวกับการส่งเสริมจริยธรรมเพื่อราชการใสสะอาด ได้จัดโครงการสัมมนาเชิงปฏิบัติการเพื่อเสริมสร้างความเข้มแข็งให้กับคณะกรรมการดังกล่าว และสร้างความเป็นมืออาชีพด้านจริยธรรมให้กับเจ้าหน้าที่ผู้ปฏิบัติงาน โดยเจาะไปทีละกลุ่มจังหวัดตามความพร้อมและความเหมาะสม

มูลนิธิประเทศไทยใสสะอาด ศูนย์ส่งเสริมจริยธรรม และจังหวัดสุโขทัย มี นพ.จักรธรรม ธรรมศักดิ์ ประธานมูลนิธิประเทศไทยใสสะอาดเป็นหัวแรงสำคัญ ร่วมกับ นายวิชัย ศรีขวัญ อดีตปลัดกระทรวง-มหาดไทยซึ่งเป็นกรรมการมูลนิธิ มีการประกาศวาระเพื่อจังหวัดสุโขทัยใสสะอาด โดยนายปิติ แก้วสลับสี ผู้ว่าราชการจังหวัดสุโขทัย นายสุเมธ ตันติเวชกุล ประธานกิตติมศักดิ์มูลนิธิประเทศไทยใสสะอาด ปาฐกถาเรื่อง เสริมสร้างอย่างไรเพื่อสุโขทัยใสสะอาด และพระเทพปริยัติวิมล ผู้ช่วยเจ้าอาวาสวัดบวรนิเวศวิหาร ปาฐกถาเรื่อง หลักธรรมของคนดี มีการระดมความคิดเห็นเรื่องการสร้างเครือข่ายส่งเสริมคุณธรรม จริยธรรม และความโปร่งใส และการแสดงความเห็นกันได้ถ้วนหน้าเพื่อหาผลสรุปร่วมกันและสามารถเอาไปปฏิบัติได้จริงจัง

ฝ่ายเลขานุการขอนำเรียนถึงผลการสัมมนา ซึ่งปลัดกระทรวงมหาดไทยได้มอบหมายให้ นายบพิธฐ์ ภาษิต ผู้อำนวยการศูนย์ปฏิบัติการต่อต้านการทุจริต เป็นผู้แทนเข้าร่วมเป็นองค์อภิปรายโดยสรุป ดังนี้

๑. ผู้เข้าร่วมสัมมนาประกอบด้วย คณะกรรมการมูลนิธิประเทศไทยใสสะอาด ผู้แทนสำนักงาน ก.พ. คณะกรรมการจริยธรรมประจำจังหวัดสุโขทัย พิษณุโลก นครสวรรค์ กำแพงเพชร ผู้แทนส่วนราชการ สถานศึกษา และภาคประชาชนในจังหวัดสุโขทัย รวม 270 คน

2. นายปิติ แก้วสลับสี ผู้ว่าราชการจังหวัดสุโขทัย กล่าวต้อนรับผู้เข้าร่วมสัมมนา ๓. นายแพทย์จักรธรรม ธรรมศักดิ์ ประธานกรรมการมูลนิธิประเทศไทยใสสะอาด เป็นประธานและกล่าวเปิดการประชุมว่า มูลนิธิประเทศไทยใสสะอาด ร่วมกับสำนักงาน ก.พ. พิจารณาเห็นว่าการส่งเสริมคุณธรรม จริยธรรม จะดำเนินการโดยภาครัฐเพียงส่วนเดียวไม่อาจประสบผลสำเร็จได้โดยง่าย ต้องอาศัยการร่วมกันส่งเสริมเครือข่ายความร่วมมือด้านคุณธรรมทั้งในระดับชาติ และระดับจังหวัด โดยในครั้งนี้ได้รับความร่วมมือจากผู้ว่าราชการจังหวัดสุโขทัยจัดการสัมมนาขึ้นเพื่อร่วมกันสร้างจังหวัดสุโขทัยใสสะอาด

๔. สรุปการร่วมอภิปรายเป็นคณะ เรื่อง “จริยธรรมนำไทย สร้างรัฐโปร่งใส ป้องภัยทุจริต” ผู้ร่วมอภิปรายประกอบด้วย ผู้ตรวจราชการสำนักงานคณะกรรมการการเลือกตั้ง ผู้ตรวจราชการสำนักงานคณะกรรมการตรวจเงินแผ่นดิน ผู้อำนวยการสำนักงาน ป.ป.ช. จังหวัดสุโขทัย โดยทุกหน่วยงานได้นำเสนอว่าการดำเนินการในการป้องกันและปราบปรามการทุจริต และการส่งเสริมคุณธรรม จริยธรรมของหน่วยงานในปัจจุบันเน้นดำเนินการเชิงป้องกันและการสร้างเครือข่ายในระดับพื้นที่

๕. ผอ.ศปท.มท. ได้นำเสนอในที่สัมมนาทราบว่ากระทรวงมหาดไทยดำเนินการเพื่อเสริมสร้างให้บุคลากรในสังกัดมีความซื่อสัตย์สุจริต มีคุณธรรม จริยธรรม และความโปร่งใสในการปฏิบัติราชการ ดังนี้

(1) การสร้างความโปร่งใสในการดำเนินโครงการ/กิจกรรมต่าง ๆ เช่น โครงการส่งเสริมความเป็นอยู่ระดับตำบล ตำบลละ 5 ล้านบาท ได้ร่วมกับสำนักงานคณะกรรมการ ป.ป.ช. ในการมอบหมายให้สำนักงาน ป.ป.ช.จังหวัด ร่วมสังเกตการณ์และให้คำแนะนำเพื่อให้งบประมาณลงไปสู่ประชาชน และเกิดประโยชน์ต่อประชาชนในพื้นที่หมู่บ้าน ตำบลสูงสุด

/ในการนี้...

- 1๐ -

ในการนี้ ผู้บริหารกระทรวงมหาดไทยในการลงตรวจพื้นที่ได้รับการร้องขอจากผู้ปฏิบัติงานในพื้นที่ว่าในขณะนี้มีหน่วยงานต่าง ๆ ลงไปตรวจสอบการดำเนินโครงการ/กิจกรรม เช่น สำนักงาน ป.ป.ช., สำนักงาน ป.ป.ท., สตง., คณะกรรมการตรวจสอบการใช้จ่ายภาครัฐ (คตร.) ทำให้มีภาระในการรับการตรวจมาก เป็นไปได้หรือไม่ที่หน่วยงานที่มีหน้าที่ตรวจสอบจะบูรณาการลงไปตรวจสอบพร้อมกันในคราวเดียวและในเรื่องนี้ ผอ.ศปท. ได้นำเรียนปัญหาดังกล่าวกับ นายประจวบ สวัสดิประสงค์ ผู้ช่วยเลขาธิการคณะกรรมการ ป.ป.ช. (ด้านการตรวจสอบ) ในการร่วมอภิปราย “แนวทางการดำเนินงานของศูนย์ปฏิบัติการต่อต้านการทุจริตประจำกระทรวง/จังหวัด” ตาม “โครงการอบรมพัฒนาทักษะความรู้ความสามารถและจริยธรรมสำหรับผู้ปฏิบัติงานรับเรื่องราวร้องทุกข์ของศูนย์ดำรงธรรม ประจำปีงบประมาณ พ.ศ. 2559” เมื่อวันที่ 2 มีนาคม 2559 ณ โรงแรมดุสิต ไอส์แลนด์ รีสอร์ท อำเภอเมือง จังหวัดเชียงราย โดย นายประจวบฯ รับจะนำไปเรียนเลขาธิการ ป.ป.ช. ได้ทราบ โดยเฉพาะการทำความเข้าใจกับเจ้าหน้าที่สำนักงาน ป.ป.ช. จังหวัดว่าเป็นความร่วมมือระหว่างกระทรวงมหาดไทยกับสำนักงาน ป.ป.ช. ในการร่วมกันลงไปสอดส่อง สังเกตการณ์ และให้คำแนะนำ ไม่ใช่การลงไปตรวจสอบจับผิดซึ่งเป็นคนละขั้นตอน

(2) การดำเนินการส่งเสริมคุณธรรม จริยธรรม โดยกระทรวงมหาดไทยดำเนินการโดยมีคณะกรรมการจริยธรรมประจำสำนักงานปลัดกระทรวงมหาดไทย เป็นคณะที่ปรึกษาให้คำแนะนำและข้อเสนอแนะที่เป็นประโยชน์ โดยปลัดกระทรวงมหาดไทยได้นำข้อเสนอแนะและคำแนะนำดังกล่าวไปเป็นแนวทางและนโยบายให้กรมในสังกัดและทุกจังหวัดนำไปดำเนินการเพื่อส่งเสริมคุณธรรม จริยธรรมตลอดมา

๖. นายแพทย์จักรธรรม ธรรมศักดิ์ ประธานกรรมการมูลนิธิประเทศไทยใสสะอาด เห็นว่ากระทรวงมหาดไทยมีการดำเนินการและเป็นผู้นำในการส่งเสริมคุณธรรม จริยธรรมได้อย่างดียิ่ง จึงขอความร่วมมือกระทรวงมหาดไทยสนับสนุนการดำเนินการเสริมสร้างคุณธรรม จริยธรรมของประเทศไทย ดังนี้ (๑) ขอให้พิจารณาเป็นเจ้าภาพเชิญหน่วยงานที่เกี่ยวข้องร่วมกันหารือแนวทางดำเนินการเสริมสร้างคุณธรรม จริยธรรม เพื่อสร้างประเทศไทยใสสะอาด ซึ่งฝ่ายเลขานุการได้นำเสนอในที่สัมมนาว่าหน่วยงานจริยธรรมควรเป็นสำนักงาน ก.พ. ซึ่งกำกับดูแลงานด้านนี้โดยตรง ในส่วนของกระทรวงมหาดไทย โดยคณะกรรมการจริยธรรมประจำสำนักงานปลัดกระทรวงมหาดไทยยินดีสนับสนุนโดยการร่วมเป็นวิทยากรในการสัมมนาดังกล่าว

(๒) ในการเสริมสร้างคุณธรรม จริยธรรมในระดับจังหวัด เนื่องจาก ผู้ว่าราชการจังหวัดและรองผู้ว่าราชการจังหวัดจะต้องปฏิบัติงานเป็นผู้แทนของรัฐบาลด้วย ไม่ได้รับผิดชอบเฉพาะงานของกระทรวงมหาดไทยเท่านั้น กระทรวงมหาดไทยจึงควรมีแนวทางดำเนินการเพื่อเสริมสร้างคุณธรรม จริยธรรมที่ชัดเจนให้ผู้ว่าราชการจังหวัด และรองผู้ว่าราชการจังหวัดนำไปดำเนินการได้กว้างขวาง ครอบคลุมกับทุกส่วนราชการที่อยู่ในพื้นที่จังหวัด

จึงเรียนมาเพื่อโปรดพิจารณา

**มติที่ประชุม** 1. เห็นชอบตามที่ฝ่ายเลขานุการได้นำเสนอในที่ประชุมสัมมนาจังหวัดสุโขทัย

2. มอบหมายให้ฝ่ายเลขานุการ นำเรียนปลัดกระทรวงมหาดไทยเพื่อพิจารณาเห็นชอบ

/ขอบคุณ...

- 11 -

ขอบคุณบรรณาธิการหนังสือพิมพ์ไทยรัฐ โดยซี 12 ที่นำเสนอบทความในคอลัมน์ มุมข้าราชการ ฉบับวันที่ 8, 9 และ 10 กันยายน 2558 ซึ่งได้เผยแพร่คู่มือจริยธรรมของผู้ว่าราชการจังหวัด เกี่ยวกับหลักและวิธีปฏิบัติตนของข้าราชการ และเจ้าหน้าที่ในสังกัดกระทรวงมหาดไทย จึงขอมอบหนังสือสรุปผลการดำเนินงานของคณะกรรมการจริยธรรมประจำสำนักงานปลัดกระทรวงมหาดไทย ประจำปีงบประมาณ พ.ศ. 2558 เพื่อเป็นการเผยแพร่และสร้างภาพลักษณ์ที่ดีแก่ข้าราชการ และเจ้าหน้าที่ในสังกัดกระทรวงมหาดไทยให้บุคคลทั่วไปได้รับทราบ

**๕.๒ การยกย่องผู้ใต้บังคับบัญชา**

**เลขานุการ** นายปริญญา อุดมทรัพย์ กรรมการฯ ได้เสนอแนวทางดำเนินการต่อประธานกรรมการจริยธรรมประจำสำนักงานปลัดกระทรวงมหาดไทย ตามประมวลจริยธรรม ข้อ ๑๕ (๑) คณะกรรมการจริยธรรมมีหน้าที่ให้คำแนะนำในการใช้ประมวลจริยธรรมในส่วนราชการ ซึ่งท่านเห็นว่า “การยกย่องข้าราชการที่เป็นแบบอย่างที่ดี” จึงเสนอให้ สป.มท. ดำเนินการต่อไป เช่น

๑. ประกาศยกย่องข้าราชการแบบอย่างทางจริยธรรม หรือ “ข้าราชการผู้มีจริยธรรม” ทุกปี ในเดือนมีนาคม

๒. ในปีแรกอาจขอให้ทุกกอง สำนัก พิจารณากันเอง ให้ได้กอง สำนัก ละ ๑ คน เพื่อเป็นตัวแบบ

๓. สำหรับการประเมินอาจใช้ตัวชี้วัดเพียง ๔ ตัว จาก ๑๐ ตัว ตามประมวลในข้อ ๓ – ๑๒ โดยเน้นตัวที่ไม่ซับซ้อน เช่น

๓.๑ แยกเรื่องส่วนตัวออกจากหน้าที่ (ข้อ ๕)

๓.๒ ปฏิบัติตามรัฐธรรมนูญ (ข้อ ๗)

๓.๓ เป็นกลางทางการเมือง (ข้อ ๘)

๓.๔ มุ่งผลสัมฤทธิ์ (ข้อ ๑๐)

โดยนายปริญญาฯ ได้กรุณาจัดทำร่างแบบประเมินการปฏิบัติตามประมวลจริยธรรม มาด้วยพร้อมนี้ จึงเสนอให้คณะกรรมการฯ ได้พิจารณาต่อไป

**มติที่ประชุม** สืบเนื่องจากการประชุมฯ ในครั้งนี้ นายปริญญา อุดมทรัพย์ กรรมการฯ ซึ่งเป็นผู้เสนอแนวทางในการดำเนินการดังกล่าว ติดราชการทำให้ไม่สามารถมาเข้าร่วมประชุมฯ ในครั้งนี้ได้ มติที่ประชุมจึงเห็นชอบให้เลื่อนออกไปพิจารณาในการประชุมคณะกรรมการจริยธรรมประจำสำนักงานปลัดกระทรวงมหาดไทย ครั้งที่ 4/2559

**5.๓ กรณีศึกษาการบริหารงานตามประมวลจริยธรรมฯ ของผู้บริหาร มท. และ ผู้ว่าราชการจังหวัดจากหน่วยงานในสังกัดสำนักงานปลัดกระทรวงมหาดไทย**

**๑. เสนอข่าวผลการดำเนินงานของศูนย์ดำรงธรรม**

**เลขานุการ** ท่านปริญญา อุดมทรัพย์ กรรมการฯ แจ้งว่าหนังสือพิมพ์มติชนรายวัน ฉบับวันที่ ๑๕ มีนาคม ๒๕๕๙ เสนอข่าวว่า นายชยพล ธิติศักดิ์ รองปลัดกระทรวงมหาดไทย ในฐานะโฆษกกระทรวงมหาดไทยffff /กล่าวโดยสรุป...

- 12 –

กล่าวโดยสรุปว่า นับตั้งแต่วันที่ ๑๘ กรกฎาคม ๒๕๕๗ ถึง ๔ มีนาคม ๒๕๕๙ รวมเวลา ๑ ปี ๗ เดือน มีประชาชนเข้ารับบริการผ่านศูนย์ดำรงธรรมทั่วประเทศ จำนวน ๒,๖๐๑,๕๘๒ เรื่อง ดำเนินการแล้วเสร็จ ๒,๕๒๑,๘๙๐ เรื่อง คิดเป็นร้อยละ ๙๖.๙๔ จำแนกตามประเภทการให้บริการ ดังนี้

1) งานบริการเบ็ดเสร็จ จำนวน ๑,๘๙๕,๐๗๓ เรื่อง

2) บริการข้อมูลข่าวสาร จำนวน ๓๖๘,๐๒๐ เรื่อง

3) บริการให้คำปรึกษา จำนวน ๑๔๔,๔๙๑ เรื่อง

4) เรื่องร้องเรียนร้องทุกข์ จำนวน ๑๒๐,๐๒๐ เรื่อง

5) บริการรับเรื่องส่งต่อ จำนวน ๖๐,๐๑๖ เรื่อง

6) การให้บริการงานตามนโยบายรัฐบาล (แก้ไขปัญหาหนี้นอกระบบ) จำนวน ๘,๖๙๐ เรื่อง

7) ปฏิบัติการหน่วยเคลื่อนที่เร็ว จำนวน ๕,๒๗๒ เรื่อง

ทั้งนี้มีเรื่องที่อยู่ระหว่างดำเนินการจำนวน ๗๙,๖๙๒ เรื่อง ซึ่งนายปริญญาฯ เห็นว่าการดำเนินการดังกล่าวของข้าราชการกระทรวงมหาดไทย ทั้งศูนย์ดำรงธรรมส่วนกลาง ศูนย์ดำรงธรรมจังหวัด และศูนย์ดำรงธรรมอำเภอ มีการดำเนินการตามประมวลจริยธรรมข้าราชการ ข้อ ๔ และข้อ ๙ ซึ่งน่าจะถือว่าเป็นกรณีตัวอย่างที่ดีและสมควรยกย่องชมเชย และนำไปเป็นแบบอย่างในการปฏิบัติงานต่อไป

**๒. ศูนย์ปฏิบัติการกระทรวงมหาดไทย**

**เลขานุการ** ตามที่ ศปท.มท. ขอความร่วมมือหน่วยงานจัดทำข้อมูลภารกิจ/ข่าวต่าง ๆ ที่สำคัญเกี่ยวกับการปฏิบัติหน้าที่ของผู้บริหารกระทรวงมหาดไทย/ผู้ว่าราชการจังหวัด ได้ปฏิบัติงานในความรับผิดชอบ หรือภารกิจอื่น ๆ ว่าสอดคล้องกับประมวลจริยธรรมข้าราชการพลเรือนหรือไม่/อย่างไร นั้น ศูนย์ปฏิบัติการ-กระทรวงมหาดไทยได้จัดทำข้อมูลดังกล่าวส่งให้ ศปท.มท. จำนวน ๒ เรื่อง ดังนี้

๑) กรณีจังหวัดสระแก้ว

ผู้ว่าราชการจังหวัดสระแก้วได้บูรณาการกับหน่วยงานที่เกี่ยวข้องในการป้องกันและปราบปรามกรณีการละเมิดทรัพย์สินทางปัญญา และได้กำหนดแนวทางแก้ไขปัญหาที่สำคัญ ทำให้การปฏิบัติงานของเจ้าหน้าที่ฝั่งประเทศไทยในการปราบปรามการละเมิดทรัพย์สินทางปัญญาเป็นไปด้วยความเรียบร้อย และลดความขัดแย้งระหว่างเจ้าหน้าที่กับผู้ประกอบการในพื้นที่ได้เป็นอย่างดี เนื่องจากมีการประสานความร่วมมือและแนวทางที่ไทยกำหนดกับประเทศเพื่อนบ้านจนเป็นที่เข้าใจกันแล้ว ทำให้ไม่มีการปะทะกันระหว่างเจ้าหน้าที่กับ ผู้จำหน่ายสินค้าทั้งชาวไทยและชาวประเทศเพื่อนบ้าน ซึ่งตรงกับประมวลจริยธรรม ข้อ 4 และข้อ 7

๒) กรณีจังหวัดนครพนม

ผู้ประกอบการเรือดูดทรายในลำน้ำระหว่างประเทศ ถูกทางการของประเทศ เพื่อนบ้านจับกุม โดยกล่าวหาว่าลุกล้ำลักลอบเข้าไปดูดทรายในลำน้ำของฝั่งประเทศเพื่อนบ้าน ผู้ว่าราชการจังหวัดจึงมอบหมายและกำชับให้ฝ่ายประสานงานขอบชายแดนจังหวัดประสานงานกับเจ้าหน้าที่ของประเทศเพื่อนบ้านจนสามารถนำเรือดูดทรายพร้อมลูกเรือที่ถูกจับกลับคืนมาได้สำเร็จ กรณีดังกล่าวเกิดจากการเอาใจใส่ และกำกับดูแลมิให้มีปัญหาดังกล่าวส่งผลกระทบต่อความสัมพันธ์ระหว่างประเทศได้เป็นอย่างดียิ่ง ซึ่งตรงกับประมวลจริยธรรม ข้อ 4

/3. กองสารนิเทศ…

- 13 -

**๓. กองสารนิเทศ สป.**

**เลขานุการ** ในส่วนของกองสารนิเทศ สป. ได้มีการส่งข้อมูลการปฏิบัติงานของผู้บริหารกระทรวงมหาดไทย/ผู้ว่าราชการจังหวัดที่สอดคล้องกับประมวลจริยธรรมข้าราชการพลเรือน ให้แก่ทางศปท**.**มท. รวมทั้งสิ้น ๑๖ เรื่อง ฝ่ายเลขานุการตรวจสอบแล้วเห็นว่าเป็นประเด็นที่จะนำไปเป็นกรณีศึกษา มาเสนอให้ที่ประชุมฯ ได้พิจารณาจำนวน ๓ เรื่อง ดังนี้

๑) กรณีมีการเสนอข่าวว่ามีการดำเนินโครงการฝึกอาชีพลดว่างงานตามมาตรการส่งเสริมความเป็นอยู่ระดับตำบล (ตำบลละ ๕ ล้านบาท) โดยไม่ได้ดำเนินการฝึกอาชีพจริง ผู้ว่าราชการจังหวัดจึงสั่งการให้อำเภอตรวจสอบพบว่าขณะนี้ยังไม่มีการยืมเงินหรือเบิกจ่ายแต่อย่างใด และทางอำเภอได้แต่งตั้งคณะกรรมการตรวจสอบข้อเท็จจริงแล้ว ซึ่งตรงกับประมวลจริยธรรม ข้อ 4

๒) กรณีมีการเสนอข่าวเกี่ยวกับวิกฤตน้ำในคลองแห้งขอด ชาวบ้านต้องซื้อน้ำใช้ ประปาในหมู่บ้านเริ่มมีรสเค็มไม่สามารถใช้ได้ ผู้ว่าราชการจังหวัดจึงได้บูรณาการและประสานงานกับหน่วยงานที่เกี่ยวข้อง เช่น โครงการส่งน้ำบำรุงรักษาฯ ดำเนินการผลักดันน้ำจากคลองหนึ่งส่งเข้าอีกคลองหนึ่ง ผันน้ำจากคลองผ่านแม่น้ำเข้าคลอง เพื่อเร่งแก้ไขปัญหาภาวะขาดแคลนน้ำ และสั่งการให้เจ้าหน้าที่ทุกคนให้ความช่วยเหลือประชาชนอย่างเต็มที่ ซึ่งตรงกับประมวลจริยธรรม ข้อ 4 และข้อ 10

๓) กรณีการเสนอข่าวโรงพยาบาลแห่งหนึ่งอยู่ในภาวะขาดแคลนน้ำ ผู้ว่าราชการ-จังหวัดจึงได้สั่งการและอนุมัติงบประมาณเร่งด่วน เพื่อช่วยเหลือความเดือดร้อนของประชาชนแล้ว โดยให้มีการนำน้ำจืดไปส่งให้โรงพยาบาล และเร่งหาแหล่งน้ำจืดอื่น นอกจากนี้ยังสนับสนุนให้โรงพยาบาลจัดทำโครงการติดตั้งระบบกรองน้ำบาดาลเพื่อกรองน้ำกร่อยให้เป็นน้ำจืด ซึ่งตรงกับประมวลจริยธรรม ข้อ 4 และข้อ 10

จึงเรียนมาเพื่อโปรดพิจารณา หากเห็นชอบตามสรุปที่เสนอ ฝ่ายเลขานุการจะได้นำไปรวมกับสรุปเดิมในวาระที่ ๔.๔ เพื่อนำเรียนปลัดกระทรวงมหาดไทยโปรดพิจารณา และแจ้งให้กรม/ทุกจังหวัด ได้ใช้เป็นแนวทางในการส่งเสริมและคุ้มครองจริยธรรมต่อไป

**นายชัชวาลย์ฯ** ให้ข้อสังเกตว่าการตีความในการจัดทำข้อมูลข้างต้นอาจมีความคลาดเคลื่อนกับวัตถุประสงค์เดิมของนายปริญญาฯ ที่ได้เสนอไว้ในที่ประชุมฯ โดยให้ศึกษาจากกรณีที่มีผู้บริหารกระทรวงมหาดไทย/ผู้ว่าราชการจังหวัด มีการตัดสินหรือการปฏิบัติหน้าที่ที่แสดงให้เห็นถึงคุณธรรม จริยธรรมของตัวบุคคลว่าสอดคล้องกับประมวลจริยธรรมในข้อใด มากกว่าการนำเอาเหตุการณ์/สถานการณ์ มาวิเคราะห์ ซึ่งถ้าเป็นในลักษณะดังกล่าวก็มีหน่วยงานที่รับผิดชอบอยู่แล้ว

**มติที่ประชุม** เห็นชอบตามที่ฝ่ายเลขานุการเสนอ และมอบหมายให้ ศปท.มท. ตรวจสอบข้อมูลและรายละเอียดต่าง ๆ ในการจัดทำข้อมูลให้สอดคล้องกับวัตถุประสงค์ตามที่คณะกรรมการฯ ได้มีมติเห็นชอบในที่ประชุมฯ ครั้งที่ 2/2559 เพื่อให้เกิดความชัดเจนในการดำเนินงานต่อไป

/ระเบียบวาระที่ 6…

- 14 -

**ระเบียบวาระที่ ๖** **เรื่อง อื่นๆ (ถ้ามี)**

**๖.๑ การประชุมคณะกรรมการจริยธรรมประจำสำนักงานปลัดกระทรวงมหาดไทย ครั้งที่ 4/๒๕๕๙**

**ประธาน** แจ้งว่าการประชุมคณะกรรมการจริยธรรมประจำสำนักงานปลัดกระทรวงมหาดไทย ครั้งที่ 4/๒๕๕๙ กำหนดให้มีขึ้นในวันศุกร์ที่ ๒๙ เมษายน ๒๕๕๙ เวลา ๑๓.๓๐น.

**มติที่ประชุม** รับทราบ

**เลิกประชุม** เวลา ๑๑.๕๐น.

(นางสาวกมลชนก ประจวบลาภไพศาล)

เจ้าหน้าที่วิเคราะห์นโยบายและแผน

ผู้จดรายงานการประชุม

(นายบพิธฐ์ ภาษิต)

ผู้อำนวยการศูนย์ปฏิบัติการต่อต้านการทุจริต

ผู้ตรวจรายงานการประชุม